סטייסי כבר כל כך רוצה להשתלב בבית הספר החדש ולהיות כמו כולם, אבל ההורים שלה ממשיכים לגרור אותה מרופא לרופא, ולסטייסי פשוט נמאס — הרי היא כבר מרגישה בסדר! למזלה, יש לה חברות ממש טובות — קריסטי, קלאודיה ומרי אן. יחד הן מועדון הבייביסיטריות, והן יתמודדו עם כל דבר שיעמוד בדרכן, אפילו עם המתחרות המגעילות מ”סוכנות הבייביסיטריות”, שמאיימות להשתלט להן על כל הלקוחות.
ריינה טלגמאייר, יוצרת קומיקס עטורת פרסים, נולדה וגדלה בסן פרנסיסקו עד שעברה לניו יורק, ושם היא מתגוררת היום. ספריה, ובהם חיוך, אחיות, דרמה ורוחות, התקבלו בהתלהבות בקרב הקוראים והמבקרים והופיעו ברשימות רבי־מכר בארץ ובעולם. הסדרה מועדון הבייביסיטריות מאת אן מ´ מרטין, שאותה עיבדה לקומיקס, היא מהמצליחות בעולם. יותר מ־671 מיליון עותקים מספרי הסדרה הודפסו והיו השראה לדור שלם של קוראים.